b'\n_START_ARTICLE_\nArt rock\n_START_PARAGRAPH_\nArt rock (eller art-rock) er en undergenre af rock, der opstod i Storbritannien i 1960\'erne, og som inddrager elementer fra kunst-, avant-garde- og klassisk musik. Med stor inspiration fra The Beatles\' album Sgt. Pepper\'s Lonely Hearts Club Band, blev art rock en form for musik som s\xc3\xb8gte at "udvide begr\xc3\xa6nsingerne fra rock & roll", og valgte derigennem en mere eksperimentelt og konceptorienterede indfladsvinkel._NEWLINE_Art rock har adopteret flere elementer fra andre genrer, hvor den mest bem\xc3\xa6rkelsesv\xc3\xa6drige er klassisk musik, men ogs\xc3\xa5 jazzinspirationer er dukket op p\xc3\xa5 senere v\xc3\xa6rker. P\xc3\xa5 grund af den klassiske indflydelse og den eksperimentielle fremgangsm\xc3\xa5de er genren ofte blevet brugt synonymt med progressive rock. Til trods for dette er der dog en r\xc3\xa6kke forskelle mellem de to stilarter, f.eks. l\xc3\xa6gger progressiv rock mere v\xc3\xa6gt p\xc3\xa5 symfoni og melodi, mens art rock er mere avantgardelignende og med "nyskabende lydstruktur."_NEWLINE_Som begreb bruges art rock ogs\xc3\xa5 som reference til enten klassiskdrevet rock eller progressiv rock-folkemusikfusion. De mest karakteristiske tr\xc3\xa6k er albumorienterede musik inddelt i kompositioner frem for sange, ofte med komplicerede og lange instrumentale passager, symfoni og eksperimenterende stile. Traditionelt var art rock en genre, der knyttede sig til konceptalbums med fantasifulde, filosofiske og politiske sangtekster _NEWLINE_Mens art rock opstod mod slutningen af 1960\'erne, havde den sit h\xc3\xb8jeste popularitetsniveau tidligt i 1970\'erne med band som Jethro Tull, Electric Light Orchestra, The Moody Blues og Procol Harum.'